தேடும் என் தோழா

தேடும் என் தோழா நடராஜா முரளிதரன், கனடா சூரியப் பந்தத்தைக்! கைகளால் பொத்தி! அணைத்து விட்டு! சந்திரனுக்கு ஒளியைப்! பாய்ச்சி விடும்! கைங்கரியத்தில்! ஆழ்ந்து போயிருக்கும்! என் தோழா ! நீ புனைவுக்காரன்! சூனியமான சந்திரனைப்! பிரவாகம் கொள்ள! வைத்தது! உனது கவிதைகள்தான்! என்று கூறுவாய் ! பாய்ந்து வந்த! கோடானுகோடி! கதிர் வெள்ளத்தின்! நதிமூலத்தை! அங்கீகரிக்க மறுத்த! கற்பனாவாதி நீ ! சாவுக் களங்களில்! கொள்ளிக் குடங்கள்! துளையுண்டு! தண்ணீர் கொட்டும்! வேளைகள்! வாய்க்கரிசி நிறைந்து! வழியும் கணங்கள்! நட்சத்திரங்கள்! எரிந்து வீழும்! பொழுதுகள்! எனது கனவுகளைக்! குலைத்து விடுகின்றன ! எனவேதான்! நித்தியத்தைத்! தேடியலைய! என் ஆன்மா! மறுத்து விடுகின்றது ! ஆழ்ந்து மோனித்து! கடைந்தெடுத்து! உன்னையும் காணாது! என்னையும் கண்டடையாது! இறுமாப்பில் பெருமிதம்! கொள்ளும் என் தோழா! யுகங்களாய்! தொடரும் தேடல்கள்! முற்றுப்புள்ளியைத் தேடி! முடிவிலி வரை! பயணம் புரிகின்றன